
КАРАТЕ ФЕДЕРАЦИЈА НА 
МАКЕДОНИЈА





ПРАВИЛНИК 
ЗА РАБОТАТА НА  
СУДИСКАТАКОМИСИЈА НА
КФМ











Основни одредби
1.1.Судиска комисија
[bookmark: _GoBack]1.1.1Судиската  комисија на  Карате федерацијата на Македонија (во натамошниот текст: СК), е постојано стручно тело на Извршниот одбор на Карате федерација на Македонија (во натамошниот текст: ИО). Комисијата во својата стручна работа е независна. Нејзината  работа се базира  на Статутот на  КФМ, Судиските правила кои КФМ ги усогласува  со правилата на Светската карате федерација WKF и останатите нормативни акти на  КФМ.
1.1.2Претседателот на СК го бира ИО.Членовите и секретарот на предлог на претседателот на СК ги бира ИО. Судиската Комисија по потреба може да кооптира членови вокомисијата.
1.1.3Во својата работа СК употребува печат на КФМ со додаток : Судиска комисија.
1.1.4СК се состанува по потреба. Состаноците ги свикува  председателот на СК.  На состаноците се води записник. Копија од  записникот се предава  во архивата на канцеларијата на КФМ.Членовите на СК можат да се изјаснат и по електронски пат.
1.1.5Покана за состанок се испраќа на членовите на СК по правило недела дена порано. Материјал за состанок по правило се испраќа заедно со поканата.Се  употребува и  електронска пошта.
1.1.6 Членство во комисијата престанува :
-	со оставка;
-	исклучување од страна на ИО, на предлог на претседателот и
-	 исклучување, како дисциплинска мерка казна од надлежните органи на КФМ.

1.2СУДИСКИ СОБИР
1.2.1Судискиот  собир го сочинуваат сите судии на КФМ со актуална лиценца. 
1.2.2 Чланството во   Судискиот собир  престанува :
- на лично барање;
- доколку судијата не ја  обнови лиценцата за тековната година;
-	Губење на  лиценца како дисциплинска  мерка од надлежниот орган на КФМ;
-	Мерка бришење изречена од страна на надлежните органи на КФМ и
-	ако судијата, со правосилна пресуда,е осуден на издржување казна затвор.
1.2.3За повторно вклучување на  судии во Судискиот собир одлучува СК  на КФМ.
Повторното вклучување е можно единствено по истекот на  дисциплинската мерка. 

2	ЗАДАЧИ, ДОЛЖНОСТИ И ПРАВА  НА СУДИСКАТА  КОМИСИЈА 

2.1Задачи,  должности и права на СК се:
2.1.1Планира, подговува и изведува стручно оспособување на судии на КФМ,преку семинари и советувања и предлага до Извршниот одбор годишна програма за работа;
2.1.2Делегира судии на меѓународни првенства и турнири од календарот на КФМ;
2.1.3Планира основна политика на развивање и прогрес на судискиот кадар, изготвува ранг листа на судии и доставува годишен извештај за работата на судиската комисија;
2.1.4Издава судиски книшки;
2.1.5Предлага до ИО на КФМ кандидати за меѓународни судии;
2.1.6 До ИО предлага членови за учество во меѓународни судиски организации;
2.1.7 Го оценува работењето на судиите;
2.1.8 Му предлага на ИО на КФМ нормативни акти, како и нивни измени и дополнувања;
2.1.9Води грижа за регуларноста на судиската работа на натпреварите;
2.1.10Донесува одлука за суспензија на судија до завршување на  дисциплинската постапка;
2.1.11Ги предавасудиите во  надлежност на  Дисциплинската комисија;
2.1.12Следи новитети во нормативните акти на  EKF и WKF, поврзани во  судиската  работа, и промените ги пренесува на сите  судии на  КФМ;
2.1.13Ги толкува сите општи акти што се однесуваат на работата на Судиската комисија;
2.1.14Ги толкува  Судиските правила;
2.1.15 Му предлага на ИО на КФМ висина на судиската такса;
2.1.16Соработува со други комисии и органи на КФМ;
2.1.17Извршува  задачи  кои му  ги предлага ИО на КФМ и
2.1.18За својата работа го известува ИО на КФМ.

2.2	ОБВРСКИ И ПРАВА  НА СУДИИТЕ
Обврски на судијата се :
2.2.1Да  се појави  кога е делегиран да суди;
2.2.2 Во случај на спреченост  одма да ја извести канцеларијата на КФМ преку телефон или електронски пат;
2.2.3За судење на турнири во странство да побара одобрување од СК, а СК треба да поднесе известување до ИО на КФМ;
2.2.4Да суди врз основа на важечките правила;
2.2.5 Коректно, чесно и правилно ја извршува својата функција;
2.2.6Да не суди по основ на расна, религијска или етничка припадност;
2.2.7 Најдоцна 30 минути пред почетокот на натпреварот да дојде на натпреварот;
2.2.8На натпреварите и стручните семинари да носи судијска опрема (облека), како што е пропишана по WKF Правилата;
2.2.9Стручно да се усовршува и
2.2.10Да ги извршува задачите на СК.
Права на судијата се :
2.2.11За својата судиска работа на натпреварите да биде исплатен по тарифникот што го утврдува ИО на КФМ.
2.2.12Да е делегиран на натпревари и турнири, во предвид се земаат одредбитеод 2.2.3 од овој Правилник и
2.2.13Да има можност стручно да се усовршува.
2.3 ОБВРСКИ И ПРАВА НА ПРЕТСЕДАТЕЛОТ  НА СК
2.3.1 Ја води работата на Судискиот собир и раководи со судиската комисија;
2.3.2. Ги раководи состаноците на СК на КФМ.
2.3.3Делегира судии на сите натпревари и турнири во организација на клубови на КФМ, кои се предвидени во Календарот на КФМ;
2.3.4. Предлага членови и секретар на СК на КФМ до ИО на КФМ.
2.3.5. Одговара за работата на СК на КФМ пред ИО на КФМ.

2.4. ОБВРСКИ И ПРАВА НА СЕКРЕТАРОТ НА СК
2.4.1.Води регистар на лиценцирани судии и друга администрација, во соработка со канцеларијата на КФМ и ажурирање и внесување на секоја промена на листата на судии.
2.4.2. Води записник од состаноците на СК на КФМ, и копија од истиот предава во канцеларијата на КФМ.
2.4.3. Секретарот на СК на КФМ нема право на глас при донесувањето на одлуки.
2.4.4. На сите судиски семинари и полагања води евиденција на кандидатите.
2.4.5. Врши ажурирање и заверка на судиските пасоши.
2.4.6. Изготвува ранг-листа на судиите според оценките, и истата ја става на увид на членовите на СК.
2.4.7. Води и други административни работи за потребите на СК на КФМ, како и работи за кои ќе го задолжи претседателот на СКна КФМ.
2.4.8. За својата работа поднесува извештаи на претседателот на СК на КФМ.

3	СТРУЧНО УСОВРШУВАЊЕ НА СУДИИ
3.1Стручно усовршување се изведува  преку семинари и советовања.
3.2СК секоја година испраќа до сите клубови членки на КФМ известување за усовршување и верифицирање на судии. На усовршување и полагање испит можат да се  јават кандидати, кои ги исполнуваат условите. 
3.3	Судиската комисија предлага судии до ИО за учество на БКФ, Медитерански, ЕКФ и СКФ првенства и судиски семинари, а ИО одлучува за нивно учество.
 3.3.1. Услови за полагање на интернационални судии: 
-Задолжително учествување на сите натпревари и плеј офф-и во организација на КФМ.
-Високи оценки за судењето на натпреварите во организација на КФМ и рангирање според нив на ранглиста.
-За полагање за лиценца со повисок ранг на натпреварување ( БКФ во ЕКФ ; ЕКФ во СКФ) потребно е најмалку рефери Б лиценца во кумите или судија А лиценца во кати, во рангот од кој кандидатот во моментот се кандидира.
 -Пред секое полагање за повисок ранг СК изготвува ранг листа на судии во кумите и во кати.
-Предност е веќе здобиена постара лиценца во рангот за кој треба да се полага  ( ако се      исполнети сите претходни услови и оценките се исти). 
3.3.2. СК го задржува правото да предлага кандидати кои не исполнуваат дел од горенаведените услови ако нема доволно пријавени кандидати.

3.4. СЕМИНАРИ
3.4.1 СК организира семинари за лиценцирање два пати во натпреварувачката година. По потреба може да организира и дополнителни семинари, кои важат за лиценцирање.
3.4.2 СК како технички организатор за одржување на семинар е должна да обезбеди  просторија за предавање и за практичен дел.
3.4.3 На крајот на кумите и ката семинарот се одржува  теоретски и практичен испит за кумите и ката судии. Позитивно изработен теоретски и практичен дел е услов за добивање лиценца за судење во натпреварувачката сезона или за повисок судиски ранг.
3.4.4 Предавачи и испитна комисија одредува СК на КФМ.

3.5 СОВЕТУВАЊА
Советувања се вршат како:
3.5.1 Задолжително советување на Судискиот собир и анализа за работата по секое званично натпреварување на КФМ;
3.5.2 Советување на контролори на борилишта и
3.5.3 Советувања и семинари на нивоа на КФМ, BKF, EKF и WKF.

4.	СУДИСКИ ЗВАЊА
4.1	Кумите-Борби      
1.	Судија приправник;
2.	Линиски судија Б - ЛБ;
3.	Линиски судија А -ЛА;
4.	Главен судија Б - Б;
5.	Главен судија А - А и
6.	Интернационален судија (според ЕКФ и СКФ судиски правилник).


4.2	Ката-Кати
1.	Судија приправник;
2.	Судија Б ранг - Б;
3.	Судија А ранг - А и
4.	Интернационален судија (според ЕКФ и СКФ судиски правилник).

5.	УСЛОВИ ЗА ОДРЕДЕНО СУДИСКО  ЗВАЊЕ 

5.1	За кумите

1.	Судија приправник : минимум 18 години и 1 кју;
[bookmark: OLE_LINK1][bookmark: OLE_LINK2]2.	Линиски Б : минимум 18 години, 1 дан;
3.	Линиски А : минимум 1.Дан, минимум 1 година стаж како судија ЛБ;
4.	Главен судија Б : минимум 2 години стаж како судија ЛА;
5.	Главен судија А : 2. Дан, минимум 2 години стаж како судија Б и
6.	Меѓународенсудија – услови EKF и VKF.

5.2	 За кати

1.	Судија приправник : минимум 18 години, 1 кју;
2.	Судија  Б: минимум 1.Дан, минимум 1 година стаж;
3.	Судија А: минимум 2.Дан и 2години стажкако судија Б и
4.	Меѓународен судија - услови EKF и WKF.

5.3.СК предлага до ИО на некои од кандидатите за судии да дозволи полагање вон овие услови ако оцени дека е тоа потребно ( со доставување на аргументиран предлог )

Правилата и критериумите за полагање за здобивање со судиско звање ги предлага Судиската комисија, а ги усвојува Извршниот одбор, и истите јавно се објавуваат.

6	ДИСЦИПЛИНСКИ, ЕТИЧКИ И СТРУЧНИ ПРЕКРШОЦИ 
6.1	Дисциплински прекршоци
6.1.1 Дисциплинските прекршоци се во надлежност на Дисцилинската комисија на КФМ
6.1.2 Под дисциплински прекршок се смета:
· Однесување кое ја нарушува честа и угледот на Судискиот збор;
· Однесување кое ја пореметува нормалната работа на Судискиот збор на натпреварот и
· Останати прекршоци по Дисциплинскиот правилник на КФМ

6.2 Стручни прекршоци
6.2.1 Стручните прекршоци се во надлежност на СК на КФМ
6.2.2 Под стручни прекршоци се подразбираат:
· прекршување на официјалните натпреварувачки правила на КФМ и
· останати стручни грешки и погршни заклучоци

6.3 Етички прекршоци
6.3.1 Етички прекршоци во надлежност на СК на КФМ
6.3.2 Под етички прекршоци се подразбираат:
· пристрасно судење;
· СВЕСНОнепочитување на стручните правила и лична чесност;
· сите активности кои ја рушат честа и ликот на судијата и
· неетичко однесување на судијата на натпреварот.

6.4 Казнени мерки за прекршоците од точка 6.2 и 6.3
6.4.1 Изрекувањето  на мерки за точка 6.2 и 6.3 се во надлежност на СК на КФМ.
6.4.2 Мерки (санкции) на СК на КФМ се:    
- Суспензија на судијатаод најмногу 3 натпревари од календарот на КФМ;
- Поместување на судијата во понизок ред на лиценца до следното лиценцирање;
- Суспензија на судијата до најмногу 3 натпреварувачки месеци од сите натпревари во календарот на КФМ
6.5. На судијата кој што е дисциплински казнет со суспензија, времето за кое бил казнет не му се брои во судиски стаж.
6.6 Предлог за санкционирање доСудиската комисија може да дадат: врховниот судија на натпреварот, комесарот, официјалниот преставник на клубот, Натпреварувачката комисија и ИО на КФМ. Предлогот мора да биде доставен во писмена форма со потребниот доказен материјал.
6.7 СК на КФМ мора предлогот да го разгледа (реши) најдоцна во рок од 7 дена од добивањето на пријавата.
6.8 СК за Заклучокот донесен врз основа на доставената пријава мора писмено да ги извести предлагачот, судијата во постапката, матичниот клуб на натпреварувачот, Натпреварувачката комисија и канцеларијата на КФМ.
6.9 Жалбите на мерките на СК на КФМ ги решава ИО на КФМ.

7.  КАЗНЕНИ МЕРКИ
 7.1. Врховниот судија може за време на натпреварот да ги  примени следните казнени мерки :
- опомена;
- симнување во понизок ранг во текот на натпреварот и
- понатамошна забрана на судење на натпреварот.

7.1.1 Казнените  мерки ги изрекува СК :
- забрана за судање три месеци;
- забрана за судење шест месеци;
- одземање на лиценца за тековната година;
- забрана за судење од една година и
- изклучување од Судискотсобир.
7.2 Судијата во  казнена  постапка не може да биде делегиран на натпревар.
 7.3 Судијата има право на жалба на казнената мерка во рок од 15 дена од донесувањето на одлуката.

8.	ДЕЛЕГИРАЊЕ СУДИИ

8.1 СК составува  листа на  судии за секое натпреварување од   каледарот на КФМ и одредува судии за натпревари воМакедонија,  странство и на званични натпревари на BKF, EKF и WKF.
8.2 Канцеларијата на КФМ ги известува судиите за секој натпревар минимум седум дена пред натпреварот, телефонски или по електронска пошта. Во исклучителни ситуации е можен и пократок рок за делегирања. Делегираните судии мора своето доаѓање или откажување да го потврдат.
8.3 Врховниот судија на натпреварот одредува судиски состав за секое борилиште. Главен или линиски судија не може да биди ако се натпреварува натпреварувач од негов клуб.
8.4 Делегираните судии мора да бидат во спортската сала пола час пред почетокот на натпреварот во комплетна судиска униформа.
8.5 Во случај на помал број на присутни судии на натпреварувањето, врховниот судија може да  вклучи и неделегиран судија ако има важечка лиценца. Врховниот судија може да го намали  бројот на борилишта или да го намали бројот на судии на борилиште.
8.6 Противделегираниот судија кој не го оправдува своето недоаѓање два пати во една натпреварувачка сезона ќе  биде покрената одговорност и случајот ќе биде предаден на дисциплинска комисија. Истата постапка важи и за судија кој ќе одбие неоправдано да се појави на судење.
8.7 Ако врховниот судија не дојде на натпревар, неговата функција ја превзема најстариот судија со највисоко звање.
8.8 Без согласност на СК судија не може да суди на натпревари во  Македонија и странство. Судење без делегирање и согласност од СК ќе има за последица казнени мерки. 

9	ИЗВЕШТАЈ  НА ВРХОВНИОТ СУДИЈА

9.1 Извештајот на врховниот судија се состои во наведување на:
- видот на  натпреварот, место, датум, година и време на одржување;
- условите и организацијата на такмичењето;
- име и презиме на присутните судии;
- оценки на судиите со краток  коментар;
- оценки на контролорите на  борилиштата ( само ако врховниот судија е со повисока лиценца )
- останати примедби поврзани со на натпреварот и
- потпис  на врховниот судија.

10. ОЦЕНУВАЊЕ НА СУДИИ

10.1 Контролорот на борилиште го  оценува  работењето на судиите во  борилиште со оценки од 1 до 5 на пропишан формулар.

10.2 Критериуми  за оценување се следни :
- правилно вреднување на поени;
- проценка на категорија 1 и 2;
- примена на теоретските  правила;
- сигнали и команди;
- време на реакција;
- позиција и движење во борилиште;
- одговорност и
- водење на  мечот.

10.2Доколку судијата биде оценет со  слаба оцена (1 или 2) СК одлучува за понатамошнасанкција против истиот. 

11. СУДИСКА ТАКСА

11.1ИО на КФМ на предлог на СК  на КФМ утврдува надомест засудиската функција.
11.2 Финансијското работење се извршува  преку канцеларијата на КФМ.

12. ЗАВРШНИ ОДРЕДБИ
12.1 Правилникот  стапува на сила со денот кога е усвоен на седница на ИО на КФМ. 
					
								      ПРЕТСЕДАТЕЛ,
								   Драган Стојановски

